Мылдін район

**Мылдін район** () — веськӧтлан юкӧт Коми Республикаын; республикалӧн 15 районісь ӧтік.

Веськӧтлан шӧрин – Мылдін карокын. Мылдінсянь Сыктывкарӧдз 515 км ылына.

Районыс аркмӧтӧм 1931 годӧ.

## География
Мылдін районыс 40,7 сюрс км² ыжда. Мувывтор сьӧртіыс сія лоӧ Коми Республикаас мӧдік местаын Чилимдін район бӧрын. 

Куйлӧ Коми Республика лунвыв-асыввылын. Межаасьӧ Вуктыл районкӧт ойвылын, Йӧгра кытшкӧт асыввылын, Свердловск лапӧвкӧт лунвыв-асыввылын, Перем ладоркӧт лунвылын, Кулӧмдін районкӧт рытвылын да Сӧснагорт районкӧт ойвыв-рытвылын. 

Мувевдӧрыс – мыссэза волькытін, асыввыв дорӧттяс – Урал керӧссэз. Рытвылӧт нюжалӧ Тиман мусюр.
  
Медыджыт ю районас – Печора, кӧда дорын, Мылва уссёын, сулалӧ Мылдіныс. Медыджыт вожжес Печораыслӧн район му вылын Унья да Ылыдз.

Климатыс шӧркодя континентвывся, тӧлыс кузь да кӧдзыт, гожумыс дженыт да абу жӧ бура шоныт. Год сьӧрна шонтӧгыс вежласьӧ 34&nbsp;°C диапазонын. Вося шӧрӧт шонтӧгыс лоӧ –1&nbsp;°C –2&nbsp;°C. Январ коста шӧрӧт шонтӧгыс лоӧ –18&nbsp;°C, июль коста +16&nbsp;°C. Во сьӧрна луннэз, кӧр руыслӧн шонтӧгыс 0&nbsp;°C -ся вылынжык, шӧркодяс 170-180-а. Енӧжва усьӧ год сьӧрна шӧркодяс 556 мм-ӧн. 

Аслас кӧдзыт климат шогья районсӧ пыртӧмась медся ойвыв мувывторрез коласӧ. 

Колана шедтассэз: кали сов, кирпич сёйму, бокситтэз, торф. Кынымкӧ неыджыт шогманінын шедтӧны газ да мусир.

Вӧрыс унажыксӧ кӧзъя да ньывпуаин, ю оллезын вӧррес кыдз сораӧсь. Эм кынымкӧ сыспуаин. 

Ыджыт мувывтор (721,3 сюрс га) районас босьтӧ Печора-Ылыдз доръянін, кытӧн олӧны мӧділаэзас етшаӧн кольччӧм кыяна вӧрпиэз (низь, кидӧс, вурд, норка, ондатра). Олӧ сэтӧн и мӧдік звир: вӧрмӧссэз, вӧй кӧррез, ошшез. 

## История
Мылдін район аркмӧтӧм 1931 вося февраль 20 лунӧ.

## Отир
Оліссез Мылдін районас 15,9 сюрс морт, ны коласісь 21% – комиӧсь. Джынся унжык отирыс (9,6 сюрс морт) олӧны Мылдін карокын.

## Веськӧтлӧм
Мылдін район вылын юралісьыс Широтов Виталий Валентинович. Веськӧтланыслӧн адрес: 169420, Мылдін район, Мылдін посёлок, Ленин туй, 2. Факс (82138) 910-84. Районісь сӧветын юралісь Голубев Лев Васильевич.

## Янсалӧм
Мылдін районын 11 веськӧтлан юкӧт: ӧтік карму (Мылдін) да 10 посадму.

## Оланіннэз
Мылдін районын 34 оланін: ӧтік карок (ачыс Мылдіныс), 16 посёлок, нёль посад да 13 грезд.

## Экономика
Мылдін районын кӧзяйство базируйтчӧ унажыксӧ вӧр лэдзан вылын (быдсӧн 64 учӧт уджаин). 2003 во помын сэтчин шедтісӧ мед 1254 морт нето районас быдӧс уджаліссез коласісь 23%.

Медыджыт уджаиннэз вӧрлэдзӧмын:
* ООО "Базис" (80 морт)
* ООО "Печорлестранс" (67 морт)
* ООО "Троицкӧй леснӧй компания" (63 морт)
* ООО "Выбор" (59 морт)
* ООО "Северлес" (73 морт)
* ООО "Комсомольсклес" (70 морт)
* ООО "Бином"	
* ООО "Комибалтлес"	
* ООО "Горизонт"	
* ООО "Печора-Гок"	
* ООО "Сойвинскӧй лесозавод"	
* ООО "Лесоповал"	
* ООО "Леспромстрой"	
* ООО "Лес-Трейд"	
* ООО "Проминвест"	
* ООО "Верхнепечорлес"	
* ООО "ЛПК Леспром"	

Мусир да газ районісь кошшӧны да шедтӧны:
* НГДУ "Войвожнефть"	
* ООО "Троицкнефтегазразведка"	
* ЗАО "Миреко"	
* ООО "Дінъёльнефть"	

Му-видз уджалӧны:
* КФХ "Дінъёль"	
* КФХ "Тайга"	
* КФХ "Знаменскӧй"	
* КФХ "Чагин и К"	
* КФХ "Радмила"	
* СПК "Троицко-Печорск"	
* ЗАО "Илычскӧй зверопромхоз"	

## Культура

## Ыстісяннэз


## Ӧшмӧссэз
* Мылдін районісь веськӧтланлӧн сайт
* Коми Республикаись веськӧтланлӧн сайт
* Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
* Жеребцов И. Л. Где ты живёшь: Населённые пункты Республики Коми. — Сыктывкар: 2000.
* Историко-культурный атлас Республики Коми. — М: Дрофа, 1997. ISBN 5-287-00027-8
* Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5